Hans von Fersen

Vabahärra Hans von Fersen (1625 – 23. jaanuar (vkj 13. jaanuar) 1683 Narva) oli Rootsi sõjaväelane ja riigitegelane. Sündis Eestimaa maanõuniku, Laupa (Laupa), Lohu (Loal) ja Jäneda (Jendel) mõisniku (aastast 1630 ka Abja) Reinhold von Ferseni (1594–1649) ja Dorothea Wrangelli (1590–1652) pojana. Tema ema oli Rootsi feldmarssali ja Liivimaa kindralkuberneri Herman Wrangeli õde. 1643. aastal teenis välja kaptenleitnandi auastme ja sai 1655. aastal Hämeenlinna (rootsi Tavastehus) lääni rügemendiülemaks. Aastast 1660 oli Tallinna komandant ja aastal 1665 sai jalaväe kindralmajori auastme, ning oli ka Eestimaa maanõunik. 1674. aastal ülendati Hans von Fersen kindralleitnandiks ja koos vend Fabian von Ferseni ning onupoegade Otto Wilhelm von Ferseni ja Hermann von Fersen nooremaga Cronendahli sai ta (Skabersjö, Skåne maakonnas) vabahärra tiitli.. Aastal 1675 määrati Hans von Fersen Riia kuberneriks ja 6. mail 1682 Ingerimaa, Nöteborgi ja Käkisalmi lääni kuberneriks Narvas, kus ta ka järgmisel aastal suri. Ta oli Cronendahli vabahärra, Mäo (Mekshoff), Abja (Abia), Palupera (Palloper), Kammeri (Duckershof), Laupa (Laube), Valkla (Wallküll), Sipa (Siep) ja Emajõe[küsitav] (Embekshoff, Embeck – liideti hiljem Puurmanni ja Raadiga) mõisa pärushärra. Hans von Fersen abiellus 1651. aastal Katarina Elisabeth Burtiga (surnud 1666), kes oli Stralsundi komandandi, Purdi ja Tohisoo pärushärra Heinrich Robert Burti ja Magdalena von Vietinghoffi tütar. Abielust sündisid: Reinhold Johann von Fersen (1646–1716), krahv , Riia kuberner, kindral-feldzeugmeister (1712), Svea õuekohtu president (1715), Maardu, Jõelähtme ja Abja mõisnik, krahv Hans Reinhold von Ferseni (1683–1736) isa; Hermann von Fersen (surnud 1708 vene vangistuses), Rootsi ooberst, maanõunik; Sipa, Nõmmküla ja Tohisoo mõisnik; Anna Margaretha von Fersen, abiellus esmalt Äntu ja Kärsa mõisniku Heinrich von Paykülliga (maetud 1680) ja 1688. aastal Kaarma mõisniku rittmeister Fabian von Uexkülliga. 16. juunil 1668 või 1669 abiellus ta vabapreili Anna Magdalena von Tiesenhauseniga (surnud 1706/07), kes oli Rakvere mõisniku Hans Heinrich von Tiesenhauseni ja Anna von Ükskülli (maetud 1701) tütar. Abikaasa noorematest õdedest Johanna Margaretha (surnud 1664) oli 1683. aastast Otto Vellingki abikaasa ja hiljem Peeter I tütre Anna Petrovna õukonnadaam ning Hedwig Elisabeth (1652–1694) 1669. aastast Otto Magnus von Esseni abikaasa. Teisest abielust sündis Hans von Fersenil tütar: Magdalena Elisabeth von Fersen, abiellus 1693. aastal Bengt Gustav von Roseniga. Fersen Liivimaa kuberneride loend Heinrich Göseken: Manuductio ad Linguam Oesthonicam..., Reval : Adolph Simon, 1660 Digitaalselt "(1754) Matrikel öfwer Swea rikes ridderskap och adel ... lk. 110–111". August Wilhelm Hupel: Historisch-chronologisch-biographische Nachrichten von den liefländischen Generalgouverneuren, Gouverneuren und Statthaltern des Schlosses zu Riga zur königl. schwedischen Regierungszeit. / "Nordische Miscellaneen" St. 18–19, Riga: Hartknoch 1789, lk. 513 Biographiskt Lexicon öfver namnkunnige Svenska Män, 1837, lk.336 Stryk, Leonhard von (1877). Beiträge zur Geschichte der Rittergüter Livlands. Erster Teil, Der ehstnische District mit vier karten. Dorpat: C. Mattiesen. Lk 514 lk. lk.39–40 Genealogisches Handbuch der baltischen Ritterschaften, Teil 2, 1: Estland, Görlitz, 1930, lk.85 "(1754) Matrikel öfwer Swea rikes ridderskap och adel ... lk. 47". Biographiskt Lexicon öfver namnkunnige Svenska Män, 1837, lk.338 Personhistorisk tidskrift: Hans von Fersens anträd, 1899–1908, lk.20 http://daten.digitale-sammlungen.de/~db/bsb00000600/images/index.html?seite=737 Genealogisches Handbuch der baltischen Ritterschaften, Teil 2: Estland, Band 1 Görlitz. 1930 lk.399 Fabian von Fersen; die Stammtafel – Pilt Johann Christoph Brotze kogust Genealogisches Handbuch der baltischen Ritterschaften, Teil 2, 1: Estland, Görlitz, 1930, lk.494 Elulugu (1881) Nordisk familjebok (rootsi keeles) Otsi Hans von Ferseni korraldusi Eesti Ajalooarhiivi fondidest Paide lugu kõneleb äärmuslikest aegadest Järva Teataja, 1. oktoober 2005